Привалова Ирина Анатольевна

Ирина Анатольевна Привалова (пĕрремĕш упăшкипе — СергееваПРИВАЛОВА ГОТОВИТСЯ К ОЛИМПИАДЕ В ПЕКИНЕ. ; чӳк, 22, 1968, Малаховка, СССР) — совет тата раççей çăмăл атлечĕ, олимп чемпионки (2000 çул), нумай хутчен тĕнче, Европа, СССР, РФ чемпионки. РФ тава тивĕçлĕ спорт ăсти.

 Биографи 
Спорта юратакан çемьере çуралса ӳснĕ. Ашшĕ — Анатолий Алексеевич Привалов, Камчаткăра çуралнă. Бауман яч. МАТУ тата ССРП тулаш сутилĕвĕн академинче вĕренсе тухнă. ССРП Сутилӳ-промăçлăх палатин системинче ĕçленĕ. 

Çӳллĕше сикес спорчĕпе хăтланма тытăннă. 13 çулта вăрăммăша сикессин тата спринт ăсталăхне алла илнĕ. 17 çултанпа, МПУ журфак-не вĕренме кĕрсенех, Владимир Паращук тренер патне кайнă. Паращук ăна валли специализацие палăртнă — кĕске дистанцисене чупасси.

Карьера пуçламăшĕнче Сергеева хушаматпа ăмăртнă. Чылай çул Ирина шурӳтлĕ спринтерсем хушшинче чи вăйли шутланнă, унăн залсенчи 50 м тата 60 м дистанцисенчи рекорчĕсене халичч те никам та çĕнетмен. Карьерăн пĕтĕм тăршшипех Владимир Паращук тренерпе тăрăшнăКак сделать чемпионку.

Штутгартра 1993 çулта иртнĕ тĕнчери çăмăл атлетика чемпионатĕнче Ирина Привалова 4×100 м эстафетăра ылтăн медале çĕнсе илнĕ. 1992 çулта Барселонăра иртнĕ Олимп вăййисенче Пĕрлештернĕ команда йышĕнче Ирина 100 м дистанцире бронза медале, çаплах 4×100 м эстафетăра кĕмĕл медале тивĕçнĕ. 1994 çулта вăл 100 м тата 200 м дистанцисенче, 1998 çулта — 200 м дистанцире çĕнтернĕ.

1994 çулта Европăри çăмăл атлетика ассоциацийĕ Приваловăна хĕрарăмсем хушинче «Европăри чи лайăх çăмăл атлет» среди женщин премипе чысланă. 

Хăйĕн спортри карьерин юлашки çулĕсенче Ирина Привалова вăрăмрах дистанцисене чупма тытăннă. 2000 çулта Сиднейри Олимп вăййисенче барьерсем урлă 400 м чупнипе «ылтăна» çĕнсе илнĕ. Унсăр пуçне, 4×400 м эстафетăра раççей команди йышĕнче бронза медале тивĕçнĕ.

2004 çулта Афинăра иртнĕ Олимп вăййисене Ирина Привалова хутшăнман, килйышĕпе вăхăта ирттернĕ. Пекинри Олимп вăййисене (2008) хатĕрленнĕ, спринтерсен дистанцисенчне темиçе старта тухнă, çапах та çĕрыв командине суйланса кĕреймен.

 Пайăр пурнăç 
 Пĕрремĕш хут 18 çулта качча кайнă, упăшки — спортсмен-легкоатлет тата журналист Евгений Сергеев. Вĕсен Алексей ывăл çуралнă (ача çуралсанах уйрăлнă). 
 Иккĕмĕш упăшка — хăйĕн тренерĕ Владимир Паращук (2017 çулта çĕре кĕнĕ), вĕсен икĕ хĕр — Мария (25.12.2001 çур.) тата Екатерина (2005 çур.)Ирина Привалова: Я не люблю нашу попсу.

 Асăрхавсем 

 Каçăсем 
 Ирина Привалова на сайте peoples.ru
 Привалова на сайте ИААФ

Категори:ССРП кĕске дистанцисене чупакансем
Категори:ССРП çăмăл атлетика чемпионĕсем
Категори:РФ олимп чемпионĕсем
Категори:Çăмăл атлетикăри олимп чемпионĕсем
Категори:Çăмăл атлетикăри тĕнче чемпионĕсем
Категори:Çăмăл атлетикăри Европа чемпионĕсем
Категори:«Своя колея» премин лауреачĕсем
Категори:РФ кĕске дистанцисене чупакансем
Категори:РФ барьерсем çийĕн чупакансем
Категори:ССРП тава тивĕçлĕ спорт маçтăрĕсем